|  |
| --- |
| OSNOVNA ŠKOLA DRENJE |
| IZVJEŠĆE O RADU ŠKOLE |
| 2018. / 2019. |
|  |
| DRENJE, RUJAN 2019. |

Sadržaj

[OSNOVNI PODACI O ŠKOLI 2](#_Toc525230126)

[I. UVJETI RADA 4](#_Toc525230127)

[II. ORGANIZACIJA RADA 5](#_Toc525230128)

[III. REALIZACIJA NASTAVNOG PLANA I PROGRAMA 7](#_Toc525230129)

[IV. KULTURNA I JAVNA DJELATNOST ŠKOLE 10](#_Toc525230130)

[V. ZDRAVSTVENA, SOCIJALNA I EKOLOŠKA ZAŠTITA UČENIKA 10](#_Toc525230131)

[VI. RADNA ZADUŽENJA DJELATNIKA 10](#_Toc525230132)

[VII. PLAN INTERNOG I KOLEKTIVNOG STRUČNOG USAVRŠAVANJA DJELATNIKA 10](#_Toc525230133)

[VIII. STRUČNA TIJELA ŠKOLE I TIJELA UPRAVLJANJA 11](#_Toc525230134)

[IX. ZAKLJUČAK 11](#_Toc525230135)

# OSNOVNI PODACI O ŠKOLI

|  |  |
| --- | --- |
| **Naziv škole:** | Osnovna škola Drenje |
| **Adresa škole:** | Ljudevita Gaja 28, 31418 Drenje |
| **Županija:** | Osječko-baranjska |
| **Telefonski broj:**  | 031 862004 |
| **Broj telefaksa:** | 031 862257 |
| **Internetska pošta:** | osdrenje@os-drenje.skole.hr |
| **Internetska adresa:** | http://www.os-drenje.skole.hr/ |
| **Šifra škole:** | 14-397001 |
| **Matični broj škole:** | 03011178 |
| **OIB:** | 88357338997 |
| **Ravnatelj škole:** | Darko Čota |
| **Voditelji područnih škola:** | Đurđica Arsenić (Bračevci)Ivana Ilić (Kućanci Đakovački)Đorđe Andrić (Pridvorje)Lucija Tomić (Mandićevac)Željka Rossi (Slatinik Drenjski)Brankica Ljubičić (Paljevina)Josipa Magličić ( Potnjani) |
| **Broj učenika:** | 187 |
| **Broj učenika u razrednoj nastavi:** | 92 |
| **Broj učenika u predmetnoj nastavi:** | 95 |
| **Broj učenika s teškoćama u razvoju:** | 13+3 |
| **Broj učenika u produženom boravku:** | 0 |
| **Broj učenika putnika:** | 81 |
| **Ukupan broj razrednih odjela:** | 20 |
| **Broj razrednih odjela u matičnoj školi:** | 10 |
| **Broj razrednih odjela u područnim školama:** | 10 |
| **Broj razrednih odjela RN-a:** | 12 |
| **Broj razrednih odjela PN-a:** | 8 |
| **Broj smjena:** |  |
| **Početak i završetak svake smjene:** | 8:00 -12:15 (razredna) 7:30- 13:25 (predmetna) |
| **Broj radnika:** | 48 |
| **Broj učitelja predmetne nastave:** | 20 |
| **Broj učitelja razredne nastave:** | 12 |
| **Broj učitelja u produženom boravku:** | 0 |
| **Broj stručnih suradnika:** | 3+1 |
| **Broj ostalih radnika:** | 12 |
| **Broj nestručnih učitelja:** | 0 |
| **Broj pripravnika:** | 0 |
| **Broj mentora i savjetnika:** | 1 |
| **Broj voditelja ŽSV-a:** | 0 |
| **Broj računala u školi:** | 70 |
| **Broj specijaliziranih učionica:** | 4 |
| **Broj općih učionica:** | 16 |
| **Broj sportskih dvorana:** | 1 |
| **Broj sportskih igrališta:** | 1 |
| **Školska knjižnica:** | 1 |
| **Školska kuhinja:** | 1 |

**Broj učenika**: I-IV 92 učenika u 12 razrednih odjela

 V-VIII 95 učenika u 8 paralelnih odjela

**Ukupno: I-VIII 187 učenika u 20 odjela**

Napomena**:** Podaci se odnose na kraj školske godine.

**Predškola**: 24 polaznika, djelatnik ima Ugovor o radu s Dječjim vrtićem, Đakovo, financira Općina Drenje.

**Ravnatelj škole**: Darko Čota, dipl.ing.

**Stručni suradnici**: Aneta Orešković Buljan, pedagog

 Vlatka Štrk, knjižničar

 Marija Jurić, psiholog

# I. UVJETI RADA

Nastavna godina 2018./2019. počela je 3. rujna 2018. godine u skladu s kalendarom rada, a završila 14. lipnja 2019. Predmetna nastava izvodila se u Osnovnoj školi Drenje u primjerenim uvjetima za izvođenje nastave (specijalizirane učionice informatike, likovne i glazbene kulture, kemije, biologije i fizike te sportska dvorana). Razredna nastava odvijala se u područnim odjelima u primjerenim uvjetima osim nastave tjelesne i zdravstvene kulture.

Škola ima osnovna nastavna pomagala i opremu koja omogućava izvođenje nastave. Predškola je organizirana u prostorijama nove škole u Drenju i u PŠ Potnjani.

U matičnoj školi opremljena je školska kuhinja za pripremu toplih obroka. Od ove godine kuhani obroci pripremani su za sve učenike matične i područnih škole. Osječko-baranjska županija pokrenula je projekt „Školski obrok za sve“ na razini cijele županije od 1. siječnja 2018. godine i nastavila ga u 2019. godini. Svaki učenik naše škole dobio je kuhani obrok sve nastavne dane. Projekt su zajednički financirali Općina Drenje (1,00kn/obroku) i Osječka-baranjska županija(4,00kn/obroku).

Kuharica Valentina Tomašičević pripremala je oko 200 obroka svaki nastavni dan. To je ujedno prvi puta da su obroke dobili i učenici područnih škola. Općina Drenje također je financirala i razvoz hrane do područnih škola, koju je razvozio domar škole Željko Kruljac

* 1. **Podaci o školskom području**

Osnovna škola Drenje obuhvaća područja 11 naselja, a u svom sastavu ima 7 područnih škola s 10 odjela razredne nastave. To su: Bračevci, Kućanci Đakovački, Mandićevac, Paljevina, Potnjani, Pridvorje i Slatinik Drenjski.

Karakteristika je cijelog školskog područja velika disperzija naselja i slaba prometna povezanost. Školska autobusna linija povezuje i prevozi učenike u matičnu školu iz 8 naselja.

 U školskoj godini 2018./2019. nastavu je polazilo 187 učenika u 20 razrednih odjela.

# II. ORGANIZACIJA RADA

Nastava je u ovoj školskoj godini počela redovito 3. rujna 2018., kako i predviđa kalendar školske godine 2018./2019. Nastava je završila 14. lipnja 2019., ostvareno je 180 radnih rada, od toga 178 nastavnih. Nastava je organizirana u petodnevnom radnom tjednu, sve subote bile su neradne.

Od 1. rujna 2018. godine, učiteljice razredne nastave, Branka Đajić i Jadranka Novaković, otišle su u mirovinu. Na mjestu učiteljice povijesti došla je Mateja Brkić.

Budući da su sve područne škole povezane širokopojasnom internetskom vezom, od ove školske godine prešli smo na sustav eDnevnik. Papirnate razredne knjige i imenici „otišle su povijest“.

1. **DRENJE**-predmetna nastava

Nastava se izvodila u Osnovnoj školi Drenje u prijepodnevnoj smjeni od 7:30 do 13:25

1. **DRENJE** – RAZREDNA NASTAVA

Nastava se izvodila u prijepodnevnoj smjeni s početkom od 8:20 sati.

1. **PO BRAČEVCI**

Nastava se izvodila od 8:00 sati u prijepodnevnoj smjeni.

1. **PO KUĆANCI ĐAKOVAČKI**

Nastava se izvodila od 8:00 sati u prijepodnevnoj smjeni.

1. **PO MANDIĆEVAC**

Nastava se izvodila od 8:00 sati u prijepodnevnoj smjeni.

1. **PO PALJEVINA**

Nastava se izvodila od 8:00 sati u prijepodnevnoj smjeni.

1. **PO POTNJANI**

Nastava se izvodila od 8:00 sati u prijepodnevnoj smjeni.

1. **PO PRIDVORJE**

Nastava se izvodila od 8:00 sati u prijepodnevnoj smjeni.

1. **PO SLATINIK DRENJSKI**

Nastava se izvodila od 8:00 sati u prijepodnevnoj smjeni.

Tablica 1 – kalendar rada, ostvareno u šk. god. 2018./2019.

|  |  |  |  |  |
| --- | --- | --- | --- | --- |
|  | **Mjesec** | **Broj dana** | **Blagdani i neradni dani** | **Dan škole, grada, općine, župe, školske priredbe...** |
| **radnih** | **nastavnih** |
| **I. polugodište**od 3.9.do 21.12.2018. god.  | IX. | 20 | 20 | 0 | Olimpijski dan, |
| X. | 22 | 22 | 1 | Dan neovisnosti, Dani kruha,  |
| XI. | 21 | 20 | 1 | Dan svih svetih, stručna ekskurzija radnika škole |
| XII. | 15 | 15 | 0 | Božić-Školska priredba |
| **UKUPNO I. polugodište** | **78** | **77** | **2** | **Zimski odmor učenika****od 24.12.2018.-11.01.2019.godine** |
| **II. polugodište**od 14.1.do 14.6.2019. god.  | I. | 14 | 14 | 0 | - |
| II. | 20 | 20 | 0 | - |
| III. | 21 | 21 | 0 | - |
| IV. | 15 | 15 | 1 | **Proljetni odmor učenika****od 18.4.-26.4.2019.**Uskrsni ponedjeljak 22.4.2019. |
| V. | 22 | 21 | 1 | Praznik rada, Dan škole 31.5.2019. |
| VI. | 10 | 10 | 0 | Završna priredba**,** Dopunski rad 19.-28.6.**Ljetni odmor učenika****od 17.06. do 31.8.2019.** |
|  | VIII. |  |  |  | Popravni ispiti 19.-23.8.2019. |
| **UKUPNO II. polugodište** | **102** | **101** | **2** |  |
| **S V E U K U P N O:** | **180** | **178** | **4** |  |
|  **DRŽAVNI PRAZNICI I BLAGDANI REPUBLIKE HRVATSKE** |
|  - 08.10. 2018. Dan neovisnosti (ponedjeljak) |
|  - 01.11. 2018. Svi sveti (četvrtak) |
|  - 25.12. 2018. Božić (utorak ) |
|  - 26.12. 2018. Sveti Stjepan (srijeda) |
|  - 01.01. 2019. Nova godina ( utorak ) |
|  - 06.01. 2019. Sveta tri kralja ( nedjelja ) |
|  - 21.04. 2019. Uskrs (nedjelja) |
|  - 22.04. 2019. Uskrsni ponedjeljak |
|  - 01.05. 2019. Praznik rada (srijeda ) |
|  - 20.06. 2019. Tijelovo ( četvrtak) |
|  - 22.06. 2019. Dan antifašističke borbe (subota) |
|  - 25.06. 2019. Dan državnosti (utorak) |
|  - 05.08. 2019. Dan pobjede i domovinske zahvalnosti (ponedjeljak) |
|  - 15.08. 2019. Velika Gospa (četvrtak) |
|  **GRADSKI BLAGDANI (Crkveni god)-neradni dani** |
| - Bračevci 15.8. Velika Gospa (četvrtak)  |
| - Drenje 29.09. Sveti Mihovil (subota) |
| - Mandićevac 22.1. Sveti Vinko (utorak) |
| -Kućanci Đakovački 16.5. Sv. Ivan Nepomuk (četvrtak) |
| -Paljevina 30.11. Sv. Andrija (petak) |
| -Potnjani 16.6. Presveto Trojstvo (nedjelja) |
| -Pridvorje 4.12. Sveta Barbara (utorak) |
| -Slatinik Drenjski 20.8. Sv. Bernard Opat (utorak) |

Tablica 2 – organizacija odjela

|  |  |  |  |
| --- | --- | --- | --- |
| **Razred** | **učenika** | **odjela** | **primjereni oblik školovanja (uče. s rje.)** |
|
| **Bračevci****I.-IV.** | 4 | 1 | - |
| **Drenje****I.-IV.** | 19 | 2 | 2 |
| **Kućanci****I.-IV.** | 3 | 1 | - |
| **Mandićevac****I.-IV.** | 14 | 2 | 1 |
| **Paljevina****I.-IV.** | 8 | 1 | 3 |
| **Potnjani****I.-IV.** | 21 | 2 | - |
| **Pridvorje****I.-IV.** | 9 | 1 | - |
| **Slatinik****I.-IV.** | 14 | 2 | 1 |
| **UKUPNO****I.-IV.** | **92** | **12** | **7** |
| **V. a** | 10 | 1 | - |
| **V. b** | 10 | 1 | - |
| **VI. a** | 12 | 1 | 2 |
| **VI. b** | 12 | 1 | 2 |
| **VII. a** | 12 | 1 | 1 |
| **VII. b** | 11 | 1 | 1 |
| **VIII. a** | 14 | 1 | 2 |
| **VIII. b** | 14 | 1 | 1 |
| **UKUPNO****V.-VIII.** | **95** | **8** | **9** |
| **UKUPNO**  **I. - VIII.** | **187** | **20** | **16** |

# III. REALIZACIJA NASTAVNOG PLANA I PROGRAMA

Godišnji plan i program ostvaren je u cijelosti u skladu s nastavnim planom i programom rada propisanim od strane nadležnog ministarstva.

Sadržaji u okviru redovne nastave, izborne nastave, dopunsko-dodatnog rada, INA, IŠA realizirani su i usvojeni na zadovoljavajućoj razini. Rad s darovitim i naprednim učenicima nije se ostvarivao kroz posebno organiziranu nastavu nego u sklopu redovite nastave i kroz projekt stručne službe škole, u skladu s potrebama takvih učenika i mogućnostima škole. Izbornu nastavu polazili su učenici od 1. do 8. razreda iz vjeronauka, učenici od 5. do 8. razreda iz informatike te učenici 4. do 8. razreda iz njemačkog jezika. Dopunska, dodatna nastava, te izvannastavne aktivnosti organizirale su se prema Godišnjem planu i programu rada škole.

Održana su školska natjecanja iz engleskog jezika, hrvatskog jezika, matematike, geografije, biologije, kemije, vjeronauka te međuškolsko iz futsala.

Na županijsko natjecanje plasirali su se:

Učenici koji su svih osam godina završili s odličnim uspjehom su:

Svi učenici koji su nastupili na županijskom natjecanju i koji su svih osam razreda završili s odličnim uspjehom, nagrađeni su.

Organiziran je dopunski rad za učenike koji su imali jednu ili dvije negativne ocjene na kraju nastavne godine. Dopunski rad pohađalo je 6 učenika kroz petodnevni rad u lipnju. Svi učenici koji su pohađali dopunski rad uspješno su završili razred.

Nijedan učenik nije ponavljao godinu.

Učenici 1.- 4. razreda bili su:

* listopad – lutkarski mjuzikl „Dobro se dobrim vraća“ Produkcija Z
* svibanj – izlet na Plitvička jezera

Učenici 5.- 8. razreda bili su:

* rujan – posjet Vukovaru, VIII. razred
* ožujak – kazališna predstava „Vitez slavonske ravni“ u Osijeku
* lipanj – posjet Pakracu, VIII. razred
* lipanj – višednevna ekskurzija Sv. Filip i Jakov, VII. i VIII. razred

Krajem lipnja i početkom srpnja provedeni su upisi učenika 8.-ih razreda u srednje škole putem Nacionalnoga informacijskog sustava prijava i upisa u srednje škole (NISpuSŠ). Nije bilo problema prilikom prijava i upisa. Škola i njena infrastruktura bili su na raspolaganju svim sudionicima prijava i upisa, kao i razrednici te ravnatelj škole. Svi učenici koji su se prijavili u sustav e-upisa, upisani su u srednju školu.

# IV. KULTURNA I JAVNA DJELATNOST ŠKOLE

Na razini škole organizirane su priredbe ili prigodne svečanosti u razrednim odjelima:

* svečanost „Dani kruha“
* svečanost za Božić
* maškare (I.-IV.)
* svečanost povodom Uskrsa (I.-IV.)
* proslava Dana škole.

Učenici Osnovne škola Drenje područne škole Slatinik Drenjski sudjelovali su na nacionalnom natjecanju „Postani umjetnik Dunava 2018!“ i osvojili 1. mjesto, također su sudjelovali na natječaju ESA for kids te osvojili prva mjesta.

Razrednici su u svojim razredima na satu razrednika i tijekom nastave popratili sve značajnije datume i događanja. Učenici naše škole aktivno sudjeluje u radu KUD-a „Drenjanac“, čime u najboljem svjetlu predstavljaju i samu školu.

# V. ZDRAVSTVENA, SOCIJALNA I EKOLOŠKA ZAŠTITA UČENIKA

Zdravstvena i socijalna skrb te ekološka zaštita učenika bile su na razini organizacijskih mogućnosti. Obavljeni su zdravstveni pregledi i cijepljenja učenika u dogovoru sa školskim liječnikom, a kako je planirano na početku školske godine planom i programom rada škole u 2018./2019. godini. Ekološka zaštita i edukacija učenika ostvarena je nizom akcija uređenja i čišćenja okoliša te kroz edukaciju samih učenika o potrebi zdravijeg življenja u sređenom okolišu. Dobra je suradnja ostvarena s Timom školske medicine te MUP-om Đakovo.

# VI. RADNA ZADUŽENJA DJELATNIKA

Radna zaduženja svih djelatnika škole bila su prema važećim normativima rada. Odluke o godišnjoj strukturi radnog vremena dobili su svi djelatnici početkom školske godine s preciznim radnim zaduženjima.

# VII. PLAN INTERNOG I KOLEKTIVNOG STRUČNOG USAVRŠAVANJA DJELATNIKA

Sukladno planu i programu rada škole učitelji su korektno obavljali svoje radne obveze, na početku školske godine izradili su planove individualnog stručnog usavršavanja. Tijekom godine sudjelovali su u radu seminara i stručnih aktiva vezanih za svoj predmet ili posao. Budući da su usvojeni novi predmetni kurikulumi za sljedeću školsku godinu u okviru nove reforme „Škola za život“, učitelji, stručni suradnici i ravnatelj pohađali su tijekom godine stručne skupove i sudjelovali na stručnim usavršavanjima.

# VIII. STRUČNA TIJELA ŠKOLE I TIJELA UPRAVLJANJA

Stručna tijela škole svoje su djelovanje uskladili s važećim određenim im kompetencijama. Učiteljsko vijeće održalo je pet sjednica. Školski odbor i Vijeće roditelja sastajali su se po potrebi. Aktivnosti ravnatelja proizašle su iz Godišnjeg plana i programa rada škole te aktivnosti koordinacije rada svih struktura u školi, nadzorom nastave te drugih poslova od većeg ili manjeg značaja za školu.

# IX. ZAKLJUČAK

Uspjeh učenika u ovoj školskoj godini na razini je uspjeha prošlih školskih godina što se može vidjeti iz priložene Tablice 3. Godišnji plan i program u cijelosti je ostvaren.

Ostvaren je napredak u prehrani učenika jer su svi učenici dobili kuhani obrok u nastavne dane.

U Drenju 30. rujna 2019.

ravnatelj škole:

Darko Čota, dipl.ing.